PRIENŲ RAJONO SAVIVALDYBĖS administracijos

Investicijų skyrius

Biudžetinė įstaiga, Laisvės a. 12, LT-59126 Prienai,

tel. +370 319 61 179, el. p. investicijos@prienai.lt

Duomenys kaupiami ir saugomi Juridinių asmenų registre, kodas 288742590

________________________________________________________________________

Prienų rajono savivaldybės tarybai

SPRENDIMO „DĖL PRITARIMO PROJEKTUI „PRIENŲ LOPŠELIO-DARŽELIO „GINTARĖLIS“ MODERNIZAVIMAS“ PROJEKTO

AIŠKINAMASIS RAŠTAS

Sprendimo projekto tikslas:

Pritarti parengtam investicijų projektui „Prienų lopšelio-darželio „Gintarėlis“ modernizavimas“.

Uždavinys:

Modernizuoti Prienų lopšelio-darželio „Gintarėlis“ pastatą, sumažinti jo šilumos energijos suvartojimą, pagerinti mikroklimatą. Vadovaujantis 2024 metais parengta šio pastato energijos vartojimo audito ataskaita, pagal technines savybes pastatas atitinka F pastato energinio naudingumo klasę. Atsižvelgiant į tai, projekte numatytomis įgyvendinti priemonėmis siekiama sumažinti išmetamų šiltnamio efektą sukeliančių dujų kiekį bei pastato suvartojamos energijos sąnaudas.

Teikti Lietuvos Respublikos aplinkos ministerijos Aplinkos projektų valdymo agentūrai paraišką finansavimui gauti pagal Plėtros programos pažangos priemonės Nr. 02-001-06-04-01 „Skatinti pastatų renovaciją“ veiklą „Savivaldybių viešųjų pastatų atnaujinimas II“.

Siūlomos teisinio reguliavimo nuostatos: -

Laukiami rezultatai:

Agentūrai paskelbus kvietimą teikti paraiškas finansavimui gauti pagal Plėtros programos pažangos priemonės Nr. 02-001-06-04-01 „Skatinti pastatų renovaciją“ veiklą „Savivaldybių viešųjų pastatų atnaujinimas II“, bus pateikta paraiška dėl projekto bendrojo finansavimo iš Modernizavimo fondo lėšų.

Pagal minėtą pažangos priemonę teikiamo finansavimo forma – grąžinamoji subsidija. Grąžintinų lėšų sumos 50 procentų skiriama, jei pasiekiami projekto rodikliai.

Lėšų poreikis ir šaltiniai:

Prienų lopšelio-darželio „Gintarėlis“ pastatui modernizuoti reikalingos lėšos – 796016,70 Eur. Negrąžinama projekto finansavimo dalis sudaro ne daugiau kaip 50 procentų, kurią, Prienų rajono savivaldybės administracijai (paramos gavėjui) įgyvendinus projektą ir pateikus galutinį mokėjimo prašymą, patvirtina Agentūra. Negrąžinama projekto finansavimo dalis apskaičiuojama iš projekto sutartyje numatytos finansavimo sumos atėmus grąžinamosios subsidijos dalį, kurią paramos gavėjas neprivalo grąžinti. Projekto tinkamų finansuoti išlaidų dalis, kurios nepadengia projektui skiriamo finansavimo lėšos, finansuojama paramos gavėjo nuosavomis ir (ar) skolintomis lėšomis.

Kiti sprendimui priimti reikalingi pagrindimai, skaičiavimai ar paaiškinimai:

Investicijų projektas, Energijos vartojimo audito ataskaita.

PRIDEDAMA:

1. Investicijų projektas, 48 lapai.

2. Energijos vartojimo audito ataskaita, 136 lapai.

Investicijų skyriaus vedėja	Vaida Stasytienė